SUR L'HISTOIRE DU XII: SIÈCLE. 57 
chevalier d'une part et d'autre se fuissent bien acordei, li acors ne pooit demorer; ains 
dist li connestables qu’il convenoit que li chose demorast, et fust ensi com il fist mettre en 
un escript, et ensi nous le presissiems se nous voliems; et se nous ne voliems, nous le 
laiscissiems ; car on n’en feroit autre chose, fust tors, fust drois. Sire, et le escript teil 
com il le fist, nous le vous envoioms en cheste lettre enclos. Sire, et quand nos gens eu- 
rent veu chel escript, il en assaièrent s'il poroient en aucune manière venir à accord, se 
prisent priès en laiscant partir un grantment de no raison, fisent un autre escript et le 
présentèrent au connestable et as gens le roy par le conseil de monseigneur Jofroi : 
lequel escript, sire, nous vous envoioms en ces lettres ausi enclos. Mais, sire, chis 
escript ne leur pleut mie, ains disent adiés que autre chose ne nos en feroient. Certes, 
sire, ches paroles sont moult dures, et li fait sont moult greveus à nous et à no gent, et 
en perdons che tant de gens qui demorei nous estoient, etsommes en péril de plus perdre. 
Très-chier sire, avoec Lous ches griés desusdis , nous sont venues moult dures nouvèles de 
Roume, qui moult nous ont esbahi et cheaus de no terre et tous nos amis. Sire , che est 
que li papes à prononchié pais entre vous et le roy de France, et par alliances de mariages, 
sans faire no pais avoec le vostre. EL puis que tels nouvèles furent venues à nous, les 
gens le roi nous ont assaiés et assaient tous les jours de emfraindre le souffrance, et 
nous saisiscent nos villes et ochient nos gens, et premdent leurs biens et as cans et ès 
moisons, et les eschevins de nos villes prendent et metent en prison et par peur el par 
distrainte de prison leur font jurer féautei au roy. 
Certes , sire, sour che ne convient-il mie que je maingtiègne moult de paroles d’eserire 
à vous, car, certes, je ne crerrai jà, ne onques ne créi que je ne doive trouver en vous 
confort et aiwe, et que adiés vo devoir ferés envers mi selonc les convenenches qui sont 
entre vous et mi. Et vous, très-chier sire, que par le miséricorde de Nostre-Sengneur, 
vous voelliés avoir compacion de mi et de men estat, et me voelliés comforter, comme 
chius en qui j'ai mis men estat et men honneur. 
Chiers sire, et apriès che que ches choses chi desus furent escriptes, revint à nous nos 
chiers et foiables Waleran, sire de Montjoie et de Faukemont, qui revint du duc d'Os- 
triche, qui paisivlement est esleus cou roy d'Alemagne de trèstous les esliseurs entirement, 
et a assis le jour de son couronement à Ays, le diemenche après le . . . del mois d’aoust. 
Et nous a dit pour certain que li devantdis rois a très-grand volentei de faire allyance à 
vous par mariages, et en toutes autres bonnes manières, el à nous ausi, et monstre grand 
sanlant de ces besoingnes entretenir, qui porteroient honneur et profis à vous et à nous, 
etne maintient mie, sire, paroles que il ait volentei de prendre avanteige, ne bienfait de 
vous, ne de autrui, si com lidis sire de Faukemont nous a dit. Et sachiés, sire, qu'il a jà 
envoié à nous et à no neveu de Haynau, pour le discors qui est entre nous deus apaiser, 
et violt sans faille que pais i ait, et voet en toutes fins que nous soiems à son cou- 
ronnement à Ais pour nous ensamble apaisier; car il violt en toutes manières que 
pais i soit. 
Chiers sire, si vous requier et prie ke vous toutes ches choses voelliés considérer 
et rewarder pour vo honneur et le nostre, car il ne fu onques mais mius poins, 
Tome XXVIHE. 8 
